Снежана (бајка)

Снежана (германски: Schneewittchen) — бајка (приказна) од Браќата Грим.

Содржина
Еден зимски ден, една кралица го боцнала прстот со иглата и три капки крв капнале на снегот. Тогаш, кралицата посакала да роди дете кое ќе биде бело како снегот и црвено како крвта. Поради тоа, на девојчето му дале име Снежана. Навистина, кралицата родила убаво женско бебе, но набргу таа починала. По една година, кралот се оженил за друга кралица, која била многу убава, но истовремено, таа била лоша и практикувала маѓепсништво. Новата кралица имала волшебно огледало, кое постојано го прашувала, кој е најубав на светот, а огледалото секогаш одговарало дека таа е најубавата. Еден ден, кога Снежана пораснала, кралицата, како по обичај, му го поставила на огледалото истото прашање, но овојпат, тоа одговорило дека Снежана е најубава на светот. Обземена од завист, кралицата го викнала ловецот и му наредила да ја одведе Снежана во шумата и таму да ја убие, а како доказ да ѝ го донесе нејзиното срце. Сепак, ловецот се смилувал и ја пуштил Снежана да побегне во шумата, а наместо неа, тој убил една дива свиња чие срце го однел како доказ за смртта на Снежана.

Снежана талкала низ шумата и дошла до една мала куќичка во која живееле седум џуџиња, кои во планината копале злато. Така, Снежана останала да живее со џуџињата и се грижела за домаќинството, а тие ја советувале, за време не нивното отсуство, таа да не прима непознати луѓе во куќата. За тоа време, лошата кралица повторно го прашала огледалото, кој е најубав на светот, но тоа одговорило дека Снежана, која живее во шумата со џуџињата, е стопати поубава од неа. Затоа, таа се преправила во стара жена и отишла во шумата кај Снежана на која ѝ продала свилен појас. Кога Снежана сакала да го проба појасот, кралицата ја стегнала многу цврсто, така што Снежана го изгубила здивот и паднала на подот. Џуџињата се вратиле дома, ја здогледале Снежана, го пресекле појасот и таа ја повратила свеста. По некое време, кралицата пак разбрала дека Снежана е жива, пак се преправила во стара жена и овојпат на Снежана ѝ продала отровен чешел, по што таа повторно се онесвестила. Сепак, и овојпат, џуџињата навреме се вратиле дома и го извлекле чешелот од косата на Снежана, така што таа ја повратила свеста.

Меѓутоа, кралицата по трет пат преправена како стара жена ја посетила Снежана, подарувајќи ѝ отровно јаболко од прозорецот на куќата. Кога Снежана го гризнала јаболкото, паднала на подот мртва. Овојпат, џуџињата биле немоќни да ја спасат, но восхитени од нејзината убавина, не сакале да ја закопаат во земјата, туку направиле стаклен ковчег што го оставиле на врвот од ридот. По некое време, еден принц поминал низ шумата и го видел ковчегот. Восхитен од убавината на Снежана, тој побарал од џуџињата да му ја дадат мртвата Снежана, ветувајќи дека добро ќе се грижи за неа. Додека неговите слуги го носеле ковчегот, тој се затресол и парчето од отровното јаболко, кое било заглавено во грлото на Снежана, испаднало по што таа оживеала. Потоа, принцот и Снежана се венчале, а на свадбата ја поканиле и лошата кралица на која ѝ обуле усвитени влечки со кои таа морала да танцува сè додека не паднала мртва.Браќата Грим, Снежана, Детска радост, Култура, Македонска книга, Мисла и Наша книга, Скопје, 1993.

Изданија на македонски јазик
Сказната „Снежана и седумте џуџиња“, самостојно или како дел од збирки со приказни, има доживена поголем број изданија на македонски јазик:
 „Снежана“ - издание на здружените издавачи: Детска радост, Култура, Македонска книга, Мисла и Наша книга, Скопје, 1993. Книгата била задолжителна лектира за прво одделение во основните училишта во Македонија. Преводот го направил Здравко Ќорвезироски, а корицата и илустрациите во книгата биле дело на Димче Исаиловски. Книгата била отпечатена во печатницата на НИП „Нова Македонија“ во Скопје.
 „Снежана“ во: Браќа Грим, Храбриот кројач, Детска радост, Скопје, 1980.„Снежана“ во: Браќа Грим, Храбриот кројач, Детска радост, Скопје, 1980.

 Анимирани и играни филмови 

 Филм  Македонски наслов  Година  Режисер Snow White and The Seven Dwarfs  Снежана и седумте џуџиња  1937  Дејвид Ханд,Вилфред Џексон,Бен Шарпстин,Вилијам Котрел,Лери Мореј Schneewittchen und die 7 Zwerge   Снежана и седумте џуџиња  1955  Ерик Коблер Schneewittchen und die sieben Zwerge  Снежана и седумте џуџиња   1962  	Gottfried KolditzPamuk Prenses ve 7 Cüceler     1970 Ertem Göreç A Snow White Christmas     1980  Марк Ричардс Snow White & the Seven Dwarfs Снежана и седумте џуџиња   1984 Питер Медак Snow White  Снежана  1987  Мајкл Берз Happily Ever After    1989  John Howley Snow White  Снежана  1990  Дајан Ескенази Snow White and the Magic Mirror  Снежана и магичното огледало  1994  Тони Лав Snow White  Снежана  1995  Toshiyuki Hiruma, TakashiSnow White: A Tale of Terror    1997 Michael Cohn Snow White: The Fairest of Them All    Снежана: Најволшебната од сите  1999  Керолин Томпсон 7 Dwarves – Men Alone in the Wood    2004  	Sven Unterwaldt Jr.7 Dwarves: The Forest Is Not Enough     2006  	Sven Unterwaldt Happily N'Ever After 2: Snow White—Another Bite @ the Apple     2009  Стивен Е.Гордон,Бојд Киркленд Schneewittchen     2009 Thomas Freundner Snow White and the Huntsman  Снежана и ловецот  2012  Rupert Sanders Mirror Mirror  Огледалце,огледалце  2012  Tarsem Singh Grimm's Snow White     2012  Рејчл Лее Голденберг Der 7bte Zwerg  Седумте џуџиња   2014  Boris Aljinovic, Harald Siepermann The Huntsman: Winter's War  Ловецот и ледената кралица  2016  Седрик Николас-Тројан Snow White's New Adventure  Новата авантура на Снежана   2016  Ben Zhao Charming  Маѓепсан   2018  Ross Venokur Red Shoes and the Seven Dwarfs    2019  Сунг-хо Хонг Snow White and the Fairytale Fun Force    2023  Кели ЛитлSnow White and the Evil Queen  Снежана и злобната кралица  2025   Snow White and The Seven Dwarfs  Снежана и седумте џуџиња  2025  Марк Веб

 Наводи 

Категорија:Сказни од браќата Грим
Категорија:Сказни од браќата Грим
Категорија:Изданија на Детска радост
Категорија:Изданија на Мисла
Категорија:Изданија на Култура
Категорија:Изданија на Наша книга
Категорија:Изданија на Македонска книга
Категорија:Литература за деца